
Üüritasust vabastamine (Sotsiaalkindlustusamet)
1. ASJAOLUD JA MENETLUSE KÄIK

Linnavara- ja Majandusametile laekus avaldus Sotsiaalkindlustusameti peadirektor Juta  Saarevet’ilt, milles palutakse pikendada hoone aadressil Narvas Malmi tn 5a soodustingimustel kasutamist alates 01.01.2013. 
Sotsiaalkindlustusamet on kasutanud Narvas Malmi tn 5a asuvaid ruume sotsiaalteenuste pakkumiseks Ida-Virumaa elanikkonnale väga pikka aega. Lisaks Sotsiaalkindlustusametile teenindavad piirkonna elanikke ja ettevõtteid ka samas hoones asuvad tööinspektsiooni ja terviseameti kohalikud esindused.

Sotsiaalkindlustusamet on kasutanud hoonet heaperemehelikult.
Narva Linnavalitsuse 11.06.2008. a korraldusega nr 752-k vabastati Sotsiaalkindlustusamet Narvas Malmi tn 5a asuva hoone üüritasust tähtajaga kuni 31.12.2012. a. 
Vastavalt “Linnavara kasutusse andmise korra” punktidele 7.2, 7.2.7 linnavalitsuse korraldusega alusel võib linnavara kasutusse anda tasuta või tavalisest väiksema tasu eest tähtajaga kuni 5 aastat või tähtajatult, lähtudes linna huvidest. Käesoleval juhul seisneb linna huvi on sotsiaalteenuste pakkumises Ida-Virumaa elanikkonnale. 

Sotsiaalkindlustusameti avaldust arutati Narva Linnavalitsuse linnavarakomisjoni koosolekul 31.10.2012 (protokoll nr 13) ja otsustati:

1. Nõustuda Sotsiaalkindlustusameti taotlusega ja pikendada Narvas Malmi tn 5a asuva linnavara üüri tasumisest vabastamise tähtaega kuni 31.12.2013. a.  
2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Vastavalt Narva Linnavolikogu 17.03.2005. a määruse nr 14/52 “Linnavara kasutusse andmise kord” punktidele 7.2 ja 7.2.7 linnavalitsuse korraldusega võib linnavara kasutusse anda tasuta või tavalisest väiksema tasu eest tähtajaga kuni 5 aastat või tähtajatult, lähtudes linna huvidest.

3. OTSUS 
Vabastada Sotsiaalkindlustusamet, registrikood 70001975, Narvas Malmi tn 5a asuva hoone üüritasust tähtajaga kuni 31.12.2013.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Sotsiaalkindlustusametile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

